
Tá Parlaimint na hEorpa,
–	ag féachaint don togra ón gCoimisiún chuig an gComhairle (COM(2023)0064),
–	ag féachaint d’Airteagal 2(1) agus d’Airteagal 81(3) den Chonradh ar Fheidhmiú an Aontais Eorpaigh, ar dá bhun a chuaigh an Chomhairle i gcomhairle le Parlaimint na hEorpa (C9-0026/2023),
–	ag féachaint do Riail 82 dá Rialacha Nós Imeachta,
–	ag féachaint don tuarascáil ón gCoiste um Ghnóthaí Dlíthiúla (A9-0355/2023)
1.	ag formheas an togra ón gCoimisiún arna leasú;
2.	á iarraidh ar an gCoimisiún a thogra a athrú dá réir, i gcomhréir le hAirteagal 293(2) den Chonradh ar Fheidhmiú an Aontais Eorpaigh;
3.	á iarraidh ar an gComhairle fógra a thabhairt do Pharlaimint na hEorpa má tá sé ar intinn aici imeacht ón téacs atá formheasta ag Parlaimint na hEorpa;
4.	á iarraidh ar an gComhairle dul i gcomhairle le Parlaimint na hEorpa arís má tá sé ar intinn aici an togra ón gCoimisiún a leasú go substaintiúil;
5.	á threorú dá hUachtarán a seasamh a chur ar aghaidh chuig an gComhairle, chuig an gCoimisiún agus chuig na parlaimintí náisiúnta.



Leasú		1
Togra le haghaidh cinnidh
Aithris 2
	

	Téacs arna mholadh ag an gCoimisiún
	Leasú

	(2)	Sholáthair an Fhrainc faisnéis a léiríonn go bhfuil leas ar leith aici sa dréacht-chomhaontú a tarchuireadh chuig an gCoimisiún a chaibidliú, mar gheall ar na naisc eisceachtúla eacnamaíocha, chultúrtha, stairiúla, shóisialta agus pholaitiúla idir an Fhrainc agus an Ailgéir.
	(2)	Sholáthair an Fhrainc faisnéis a léiríonn, mar gheall ar na naisc eisceachtúla eacnamaíocha, chultúrtha, stairiúla, shóisialta agus pholaitiúla idir an Fhrainc agus an Ailgéir, go bhfuil leas ar leith ag an bhFrainc comhaontú déthaobhach a chaibidliú leis an Ailgéir, ar tarchuireadh an dréacht de chuig an gCoimisiún.



Leasú		2
Togra le haghaidh cinnidh
Aithris 8
	

	Téacs arna mholadh ag an gCoimisiún
	Leasú

	(8)	Bíonn tionchar ag an gcuid is mó de na hábhair a ndéileálfar leo sa dréacht-chomhaontú idir an Fhrainc agus an Ailgéir ar acquis an Aontais, go háirithe reachtaíocht an Aontais maidir le hábhair dlí teaghlaigh. Dá réir sin, tagann na hábhair a chumhdaítear leis na gealltanais idirnáisiúnta sin faoi inniúlacht eachtrach eisiach an Aontais. Ní fhéadfaidh na Ballstáit gealltanais den sórt sin a chaibidliú ná a ghlacadh orthu féin ach amháin má thugann an tAontas de chumhacht dóibh déanamh amhlaidh i gcomhréir le hAirteagal 2(1) den Chonradh ar Fheidhmiú an Aontais Eorpaigh (CFAE) i gcomhar le bunús dlí substainteach Airteagal 81(3) CFAE.
	(8)	Bíonn tionchar ag roinnt de na hábhair a ndéileálfar leo sa dréacht-chomhaontú idir an Fhrainc agus an Ailgéir ar acquis ábhartha an Aontais maidir le hábhair dlí teaghlaigh. Dá réir sin, tagann na hábhair a chumhdaítear leis na gealltanais idirnáisiúnta sin faoi inniúlacht eachtrach eisiach an Aontais. Ní fhéadfaidh na Ballstáit na gealltanais sin a chaibidliú ná a ghlacadh orthu féin ach amháin má thugtar cumhacht dóibh ó reachtóir an Aontais déanamh amhlaidh faoi Airteagal 2(1) den Chonradh ar Fheidhmiú an Aontais Eorpaigh (CFAE), i gcomhréir leis an nós imeachta reachtach dá dtagraítear in Airteagal 81(3) CFAE.



Leasú		3
Togra le haghaidh cinnidh
Airteagal 1 – mír 1 – fleasc 1
	

	Téacs arna mholadh ag an gCoimisiún
	Leasú

	—	an Ailgéir a chur ar an eolas go nglacfaidh an Coimisiún Eorpach páirt sa chaibidlíocht mar bhreathnóir agus go gcuirfear ar an eolas é maidir le haon dul chun cinn agus toradh a bhainfear amach le linn chéimeanna éagsúla na caibidlíochta;
	—	an Ailgéir a chur ar an eolas go bhféadfaidh an Coimisiún Eorpach páirt a ghlacadh sa chaibidlíocht mar bhreathnóir agus go gcuirfear ar an eolas é maidir le haon dul chun cinn agus toradh a bhainfear amach le linn chéimeanna éagsúla na caibidlíochta;



Leasú		4
Togra le haghaidh cinnidh
Airteagal 1 – mír 1 – fleasc 2
	

	Téacs arna mholadh ag an gCoimisiún
	Leasú

	—	an Ailgéir a spreagadh chun machnamh a dhéanamh aontú do na Croíchoinbhinsiúin a bhaineann leis an dlí teaghlaigh a d’fhorbair Comhdháil na Háige um an Dlí Idirnáisiúnta Príobháideach agus tús a chur le diananailís ar na cúiseanna a chuir cosc ar an Ailgéir déanamh amhlaidh go dtí seo;
	—	an Ailgéir a spreagadh chun machnamh a dhéanamh aontú do na croí-Choinbhinsiúin a bhaineann leis an dlí teaghlaigh a d’fhorbair Comhdháil na Háige um an Dlí Idirnáisiúnta Príobháideach agus tús a chur le anailís ar na modhanna is iomchuí deireadh a chur le bacainní lenar cuireadh cosc ar an Ailgéir déanamh amhlaidh go dtí seo;



Leasú		5
Togra le haghaidh cinnidh
Airteagal 1 – mír 1 – fleasc 3
	

	Téacs arna mholadh ag an gCoimisiún
	Leasú

	—	an Ailgéir a chur ar an eolas go bhfuil údarú ó Chomhairle an Aontais Eorpaigh ag teastáil, tar éis na caibidlíochta a thabhairt i gcrích, sula gceadófar do na Páirtithe an comhaontú a thabhairt i gcrích;
	—	an Ailgéir a chur ar an eolas go bhfuil údarú ó Chomhairle an Aontais Eorpaigh ag teastáil, tar éis na caibidlíochta a thabhairt i gcrích, sula gceadófar don Fhrainc an comhaontú a thabhairt i gcrích;



Leasú		6
Togra le haghaidh cinnidh
Airteagal 1 – mír 1 – fleasc 4
	

	Téacs arna mholadh ag an gCoimisiún
	Leasú

	—	an Ailgéir a chur ar an eolas go bhféadfar foráil a dhéanamh leis an údarú ó Chomhairle an Aontais Eorpaigh chun an comhaontú a thabhairt i gcrích, tar éis togra ón gCoimisiún, go bhféadfadh bailíocht theoranta ama (mar shampla, 5 bliana) a bheith ag gabháil leis an gcomhaontú agus go bhféadfadh sé gur ghá athbhreithniú a dhéanamh air ina dhiaidh sin;
	—	an Ailgéir a chur ar an eolas go bhféadfar foráil a dhéanamh leis an údarú ó Chomhairle an Aontais Eorpaigh chun an comhaontú a thabhairt i gcrích, tar éis togra ón gCoimisiún, go bhféadfadh bailíocht theoranta ama a bheith ag an gcomhaontú, b’fhéidir le córas athnuachana intuigthe atá le léiriú i gcinneadh ó Pharlaimint na hEorpa agus ón gComhairle maidir le tabhairt i gcrích an chomhaontaithe;



Leasú		7
Togra le haghaidh cinnidh
Airteagal 1 – mír 1 – fleasc 4 a (nua)
	

	Téacs arna mholadh ag an gCoimisiún
	Leasú

	
	—	foráil a chur isteach lena leagtar amach séanadh iomlán nó páirteach an chomhaontaithe nó athsholáthar díreach forálacha ábhartha an chomhaontaithe i gcás ina dtugtar comhaontú dá éis sin i gcrích idir an tAontas, nó idir an tAontas agus a Bhallstáit, ar thaobh amháin, agus an Ailgéir, ar an taobh eile, nó aontachas an Ailgéir le Coinbhinsiúin ábhartha na Háige;



Leasú		8
Togra le haghaidh cinnidh
Airteagal 1 – mír 1 – fleasc 5
	

	Téacs arna mholadh ag an gCoimisiún
	Leasú

	—	foráil a chur isteach nach féidir na cinntí a aithnítear sa Fhrainc faoin gcomhaontú seo a scaipeadh ina dhiaidh sin i mBallstáit eile an Aontais;
	—	foráil a chur isteach nach féidir na cinntí a aithnítear sa Fhrainc faoin gcomhaontú seo a scaipeadh dá éis sin i mBallstáit eile an Aontais faoi dhlí an Aontais;



Leasú		9
Togra le haghaidh cinnidh
Airteagal 1 – mír 1 – fleasc 6
	

	Téacs arna mholadh ag an gCoimisiún
	Leasú

	—	a áirithiú go ndéanfar na forálacha a bhaineann leis an gceart chun seirbheáil doiciméad a dhiúltú a ailíniú le forálacha Airteagal 12(3) den Rialachán athmhúnlaithe maidir le Doiciméid a Sheirbheáil, rud a chiallaíonn go bhféadfaidh an seolaí seirbheáil doiciméad a dhiúltú tráth na seirbheála nó laistigh de choicís ó thráth na seirbheála;
	—	a áirithiú go gcomhlíonfaidh forálacha an chomhaontaithe a caibidlíodh leis an Ailgéir acquis ábhartha an Aontais agus Coinbhinsiúin na Háige;

